---
description: Elastic Compute Cloud Introduction
---

# Elastic Compute Cloud (or) EC2 - Episode (1)

![](https://i.imgur.com/dRgLosS.jpg)

ဒီနေ့မှာတော့ AWS မှာရှိတဲ့ Service တွေထဲကမှ တစ်ခုအပါအဝင်ဖြစ်ပြီး လူသုံးအများဆုံး Core Service တစ်ခုလည်းဖြစ်တဲ့ EC2 (Elastic Compute Cloud) Instance အကြောင်းကိုပြောပြပေးသွားမှာဖြစ်ပါတယ်။ ဆိုတော့ကာ ကျွန်တော်တို့ကြားဖူးနေတဲ့ AWS က EC2 Instance ဆိုတာဘယ်လို Service လဲဆိုရင်တော့ဖြင့် အနီးစပ်ဆုံးပြောရင် Virtual Private Server ( VPS ) တွေလိုပါပဲ။ EC2 ကအဓိကအားဖြင့် Cloud Compute ပိုင်းကိုလုပ်ဆောင်ပါတယ်။ Compute ဆိုတဲ့ထဲမှာအများကြီးပါဝင်ပါတယ်။ လွယ်လွယ်ပြောရရင် ကျွန်တော်တို့သုံးချင်တဲ့ Web Server, Application Server, Database Server စတာတွေအတွက် Cloud ပေါ်မှာတင်ပြီးအသုံးပြုလို့ရနိုင်အောင်လုပ်ပေးတယ်ပေါ့ဗျာ။ EC2 Instance တွေဟာ သေချာမွန်းမံထားတဲ့ Xen Virtualization ပေါ်မှာအခြေခံထားတာဖြစ်ပြီး 2017 နောက်ပိုင်း Instance Class တစ်ချို့ကိုတော့ KVM Based Virtualization ( [Nitro](http://www.brendangregg.com/blog/2017-11-29/aws-ec2-virtualization-2017.html) ) ပေါ်မှာအခြေခံထားတာဖြစ်ပါတယ်။ EC2 ( Elastic Compute Cloud ) ပေါ်မှာ Linux Distro တော်တော်များများ၊ BSD ၊ Windows Operating System စတာတွေ Run လို့ရပါတယ်။On-Premise မှာ ကိုယ်တိုင် OS Install/Setup လုပ်ရမဲ့ အချိန်တွေကို Cloud ပေါ်မှာဆိုရင်တော့ မိနစ်ပိုင်းအတွင်းပြီးမှာဖြစ်တဲ့ အတွက်အချိန်ကုန်သက်သာစေပြီး Future Plan အတွက် Scaling ( Horizontal/Vertical ) ပြုလုပ်ရာမှာလည်းအလွယ်တကူပြုလုပ်နိုင်မှာဖြစ်ပါတယ်။

**Amazon EC2 ( Elastic Compute Cloud )** တွင် Virtual Server အပြင် ၎င်းမှ Supporting ပေးထားသော Features များကိုမိတ်ဆက်ပေးပါရစေ။

### Basics

* Instances and AMIs
* Regions and Availability Zones
* Instance Types
* Tags

### Networking and Security

* Amazon EC2 Key Pairs
* Security Groups
* Elastic IP Addresses
* Amazon EC2 and Amazon VPC

### Storage

* Amazon EBS
* Instance Store

## Guide

* အရင်ဆုံး Naming အနေနဲ့ AWS မှာ EC2 ကို _**Instance**_ လို့လည်းခေါ်ကြပါတယ်။
* Resources များအတွက် Multiple Physical Locations ခေါ်  _**Regions, Availability Zones ( AZs )**_
* CPU, Memory, Storage, Networking Capacity ဘယ်လောက်သုံးမယ်ကိုရွေးချယ်နိုင်မယ့် _**Instance Types**_
* Instance အတွင်း Additional Software များကိုအချိန်တိုအတွင်းရွေးချယ်ပြီး Install/Setup လုပ်နိုင်သော Pre-configure Template ခေါ် _**AMIs ( Amazon Machine Images )**_&#x20;
* Instance များကို လုံခြုစွာ Remote Login ပြုလုပ်နိုင်ရန်အတွက်  _**Key Pair ( Public/Private Key )**_
* Instance ကို Stop or Terminate လုပ်ရင်ပျက်သွားမဲ့ Temporary Storage Volume အတွက် _**Instance Store Volumes**_&#x20;
* Persistent/Permanent Storage Data Volume အတွက် _**Amazon Elastic Block Storages ( Amazon EBS Volumes )**_
* Instances များအတွက်  _**Security Groups**_   ခေါ် Firewall ( Specify the protocols, ports, and source IP range )&#x20;
* _**Elastic IP**_ Addresses ခေါ် Instance များအတွက် Static Public IPv4 Addresses
* EC2 Instances များအတွက်လိုအပ်သော Virtual Network များကို AWS Cloud အတွင်း Logically Isolated ဖြစ်ရန်အတွက်သတ်မှတ်နိုင်သော _**Amazon Virtual Private Clouds ( Amazon VPCs)**_
* AWS အတွင်းရှိ Instances, Amazon Machine Images ( AMI ) နှင့် အခြားသော Resources များကို Manage လုပ်ရလွယ်ကူစေရန်အတွက် _**Tags**_

![Photo Reference: Linux Academy](https://511706876-files.gitbook.io/~/files/v0/b/gitbook-legacy-files/o/assets%2F-Lx_1FIX5j8jW_GuTTY-%2F-LxkA2_sMdfTSgy9NOtN%2F-LxkClGjNhnjO0y2JFpA%2Fawsec2cs-2.png?alt=media\&token=532070b5-72ef-4fec-9634-71d851372db0)

သည်လောက်ဆိုရင်တော့ **Amazon EC2** ရဲ့ အခြေခံ Concepts နဲ့ သူရဲ့နာမည်အခေါ်အဝေါ်လေးတွေကို အကြမ်းဖျင်းသဘောပေါက်လိမ့်မယ်ထင်ပါတယ်။ Episode (1) ပဲရှိသေးတဲ့အတွက်နောက်ထပ် Episodes တွေမှာ Feature တစ်ခုချင်းစီရဲ့ Use Case နဲ့ Details လေးတွေရေးသားသွားဦးမှာမို့ ဆက်လက်အားပေးကြပါဦး ခင်ဗျာ။

လေးစားလျက်

&#x20;[AWS User Group Myanmar](https://www.facebook.com/awsugmm/)
